Katrin Sangla

Katrin Sangla (sündinud 30. juulil 1971 Tallinnas) on eesti jumestuskunstnik. Ta on olnud jumestaja Helle Merile ja Evelin Ilvesele ning Ieva Ilvesele.

21-aastaselt rajas ta ettevõtte Katrin Sangla Make-up Studio, mille abil on ta kord aastas toimuvatel kursustel koolitanud sadu jumestuskunstnikke, kelle seast on edukalt jätkanud Margit Soosaar-Müürisepp, Meelis Krik, Anastassia Panasenko ja mitmed teised. 1993. aastal tuli Katrin Sangla jumestamises Eesti Vabariigi sisemeistriks. 2002. aastal osales ta koos modell Katrina Tee, kunstnik Martin Saare, juuksur Tamara Korjagina ja stilist Gerly Tinniga Las Vegases maailmameistrivõistlustel. Sama võistluse individuaalarvestuses sai meeskond kuuenda koha.Greta Kaupmees, "Katrin Sangla tuli meikijate MMil kolmandaks", Õhtuleht, 13. august 2002.

Otseselt ta eraklientuuri ei teeninda, kuid teeb projektipõhist koostööd paljudes meediavaldkondades. Filmikunstis, televisioonis, fotograafias, ajakirjanduses, reklaaminduses, moedemonstratsioonidel, iludus- ja erialavõistlustel ning üritustel – nii kodumaal kui ka välismaal (Venemaal, USA-s, Kuubal, Malaisias, Jaapanis, Soomes, Rootsis, Norras, Lätis ja Leedushttp://www.makeupstore.se/eeet/mmagazine/index.php, Issue 7 M Magazine 2007). Ta kuulus Tallinnas toimunud 2002. aasta Eurovisiooni lauluvõistluse jumestamismeeskonda. Ta on olnud jumestaja mängufilmidele "Kuldrannake"  ja "Täna öösel me ei maga" .

2005. aastal ilmus Sangla kirjutatud raamat "Jumestamisest" (kirjastuselt Pilgrim).http://www.raamatukoi.ee/cgi-bin/raamat?25036 Samal aastal pidasid ajakirja Stiil lugejad teda aasta stiilseimaks naiseks.Kersti Eero, "Stiilsed — Tanel Padar ja Katrin Sangla", Õhtuleht, 10. jaanuar 2005.

Jumestuskunsti diplomid
1998 – Joe Blasco Make-up Schooli ilumeigikursus USA-s Orlandos;
2004 – Joe Blasco Make-up Centeri grimeerimiskursus USA-s Los Angeleses.

Isiklikku
Ta oli abielus režissöör Hindrek Maasikuga ja tal on kolm poega. 2022. aastal teatas ta ühismeedias, et paari abielu on lõppenud.Staarmeikar Katrin Sangla abielu tuntud filmimehega purunes Postimees/Elu24, 28.10.2022.

Viited

Välislingid
 Koduleht
 Tähelaev: Katrin Sangla, ETV, 11. oktoober 2009
 Kadi Lehtmets, "Katrin Sangla laseb masinaga meigi näkku", Õhtuleht, 17. september 2004
 Kadi Lehtmets, "Katrin Sangla õpetab naisi end ilusaks maalima", Õhtuleht, 8. juuli 2005
 Britt Rosen, "Katrin Sangla, soe ja tugev", Postimees, 26. november 2005


Kategooria:Jumestuskunstnikud
Kategooria:Eesti inimesed
Kategooria:Sündinud 1971